Κτερίσματα από το ταφικό συγκρότημα MMA 729: κοσμηματοθήκη από φαγεντιανή και ξύλο, μικρή καλλωπιστική κανάτα, ξύλινο δοχείο κολ και ξυριστικές μετάλλινες λεπίδες.
Ο **Τάφος του Νεφερκαουέτ** στις Θήβες της Αιγύπτου έχει τον κωδικό ΜΜΑ 729 στον κατάλογο του Μητροπολιτικού Μουσείου Τέχνης της Νέας Υόρκης, η οποία αναφέρεται στους τάφους εκείνους που ανασκάφηκαν από τον Αμερικανό Αιγυπτιολόγο Χέρμπερτ Ιούστις Ουίνλοκ. 

Βρίσκεται στη θέση Ελ-Ασασίφ της Νεκρόπολης των Θηβών. Στο ταφικό συγκρότημα του Νεφερκαουέτ ενταφιάστηκαν, εκτός από τον ίδιο, η σύζυγός του Ρεννεφέρ, ο γιός του Αμουνεμχέτ, η κόρη του Ρουίου και ο γαμπρός του Μπακαμούν, γνωστός από τις επιγραφές ως Μπάκι. 

Ο Νεφερκαουέτ υπήρξε Γ*ραφέας* και Α*ρχειοφύλακας* κατά τη διάρκεια της Δυναστείας των Τουθμωσιδών.

Ο Νεφερκαουέτ και η Ρενεφέρ
---------------------------

Ο Σκαραβαίος της Καρδιάς του Νεφερκαουέτ.
Ο Νεφερκαουέτ και η σύζυγός του Ρεννεφέρ ενταφιάστηκαν στους δυτικότερους θαλάμους του τάφου. Ο Νεφερκαουέτ υπηρέτησε ως Α*νώτατος Γραφέας* την Χατσεψούτ, πριν εκείνη αναγορευθεί Βασίλισσα. Ακολούθως, θήτευσε ως Θ*ησαυροφύλακας και ως Υπεύθυνος του Βασιλικού Αρχείου* στην "Οικία της Χατσεψούτ, της Συζύγου του Θεού". Η σύζυγός του, Ρεννεφέρ, είχε τον τίτλο της "Κυρίας" του Οίκου. Οι δύο νεκροί μουμιοποιήθηκαν με την απλή τεχνική. Τα εσωτερικά τους όργανα δεν αφαιρέθηκαν, αλλά, αντί αυτού, τα σώματά τους συντηρήθηκαν με νάτρο. Για τον λόγο αυτό, στον ταφικό τους εξοπλισμό συμπεριλαμβάνονταν μεν κανωπικά αγγεία, αλλά αυτά ήταν άδεια.

Ο γιος, η κόρη και ο γαμπρός του Νεφερκαουέτ
--------------------------------------------

Τα πήλινα κανωπικά αγγεία της Ruiu είναι ενεπίγραφα, με πώμα σε μορφή ανθρώπινης κεφαλής. Στην επιγραφή ενός εκ των τεσσάρων αγγείων αναφέρεται ότι η Θεά Σελκέτ θα προστατέψει το περιεχόμενό του τυλίγοντας τα χέρια της γύρω από αυτό.
Ο γιός του Νεφερκαουέτ, Αμενεμχέτ, καθώς και η κόρη του, Ρουίου, όπως και ο γαμπρός του, Μπάκι, ενταφιάστηκαν στο ανατολικό τμήμα του τάφου. Όπως συνέβη με το βασιλικό ζεύγος, τα σώματά τους μουμιοποιήθηκσν χωρίς να αφαιρεθούν τα εσωτερικά τους όργανα, αλλά με την απλούστερη πρακτική της εμβάπτισής τους σε νάτρο. Ως εκ τούτου, τα κανωπικά αγγεία που βρέθηκαν στον τάφο τους ήταν άδεια, όπως και αυτά των προγόνων τους.

Φτωχοί συγγενείς ή υπηρέτες
---------------------------

Οι ανασκαφείς, κοντά στους τάφους του Αμενεμχέτ, της Ρουίου και του Μπάκι, ανακάλυψαν πέντε ακόμη ταφές, οι οποίες φαίνεται πως ανήκαν σε φτωχούς συγγενείς ή υπηρέτες της οικογένειας. Στα σώματά τους δεν εντοπίστηκαν ίχνη εφαρμογής ταριχευτικής πρακτικής. Ο Χέις αναφέρεται στις ταφές αυτές χρησιμοποιώντας λατινική αρίθμηση:

* Ταφή VI: κορίτσι ηλικίας μεταξύ 12 - 15 μηνών, ενταφιασμένο σε ανθρωπόμορφη λάρνακα.
* Ταφή VII: αγόρι ηλικίας 6 ετών, ενταφιασμένο σε ορθογώνια ξύλινη λάρνακα.
* Ταφή VIII: ενήλικη γυναίκα, ενταφιασμένη σε ορθογώνια ξύλινη λάρνακα, η οποία αρχικά ανήκε σε έναν γραφέα που ονομαζόταν Νεφερκαουέτ.
* Ταφή IX: βρέφος ηλικίας μικρότερης των έξι μηνών, ενταφιασμένο σε ανθρωπόμορφη λάρνακα.
* Ταφή X: αγόρι ηλικίας μεταξύ 9 - 10 ετών, ενταφιασμένο σε ορθογώνια ξύλινη λάρνακα.

Παραπομπές
----------

1. ↑  W.C. Hayes, The Scepter of Egypt: The Hyksos Period and the New Kingdom (1675-1080 B.C.), pp 130, 185, 195-6, 199, 207, 212, 219, 224, 226-7
2. 1 2 3  William C. Hayes, The Tomb of Nefer-khēwet and His Family, The Metropolitan Museum of Art Bulletin, Vol. 30, No. 11, Part 2: The Egyptian Expedition 1934-1935 (Nov. 1935), pp. 17-36

Δείτε επίσης
------------

* Τάφος της Χενουτάουι (**MMA 59**)

Εικόνες
-------

* Αγαλματικό σύμπλεγμα του ζεύγους Νεφερκαουέτ και Ρεννεφέρ, από γρανοδιορίτη. Βρισκόταν τοποθετημένο στον προθάλαμο του τάφου, όπου γινόταν η εναπόθεση των προσφορών για τους νεκρούς. Στις επίπεδες επιφάνειές του φέρει επιγραφές με προσευχές και αναφορές   στους νεκρούς του τάφου.Αγαλματικό σύμπλεγμα του ζεύγους Νεφερκαουέτ και Ρεννεφέρ, από γρανοδιορίτη. Βρισκόταν τοποθετημένο στον προθάλαμο του τάφου, όπου γινόταν η εναπόθεση των προσφορών για τους νεκρούς. Στις επίπεδες επιφάνειές του φέρει επιγραφές με προσευχές και αναφορές στους νεκρούς του τάφου.
* Πιόνια παιχνιδιού Σένετ από τον ταφικό θάλαμο του Νεφερκαουέτ, κατασκευασμένα από φαγεντιανή (βλ. επίσης, Μέχεν).Πιόνια παιχνιδιού Σένετ από τον ταφικό θάλαμο του Νεφερκαουέτ, κατασκευασμένα από φαγεντιανή (*βλ. επίσης*, *Μέχεν).*
* Η "Φιάλη του Βάλτου", από φαγεντιανή, βρέθηκε στη λάρνακα της Ρεννεφέρ. Απεικονίζει νεροπούλια και τιλάπια του Νείλου σε ένα βάλτο που είναι γεμάτος με άνθη λωτού, σύμβολο αναζωογόνησης για τους αρχαίους Αιγύπτιους.Η "Φιάλη του Βάλτου", από φαγεντιανή, βρέθηκε στη λάρνακα της Ρεννεφέρ. Απεικονίζει νεροπούλια και τιλάπια του Νείλου σε ένα βάλτο που είναι γεμάτος με άνθη λωτού, σύμβολο αναζωογόνησης για τους αρχαίους Αιγύπτιους.
* Δίπλα στη μούμια του Αμενεμχέτ, στο ύψος του κεφαλιού του, είχαν τοποθετηθεί περίπου 400 σκαραβαίοι - φυλακτά για να τον προστατεύουν στη μεταθανάτια ζωή. Εδώ εικονίζονται 13 από αυτούς, κατασκευασμένοι από φαγεντιανή, οι οποίοι σχηματίζουν βραχιόλι. Οι σκαραβαίοι φέρουν επιγραφές στα ιερογλυφικά και εγχάρακτα γεωμετρικά μοτίβα.Δίπλα στη μούμια του Αμενεμχέτ, στο ύψος του κεφαλιού του, είχαν τοποθετηθεί περίπου 400 σκαραβαίοι - φυλακτά για να τον προστατεύουν στη μεταθανάτια ζωή. Εδώ εικονίζονται 13 από αυτούς, κατασκευασμένοι από φαγεντιανή, οι οποίοι σχηματίζουν βραχιόλι. Οι σκαραβαίοι φέρουν επιγραφές στα ιερογλυφικά και εγχάρακτα γεωμετρικά μοτίβα.
* Δακτυλίδι  με σκαραβαιοειδή σφραγιδόλιθο, κατασκευασμένο από χρυσό, ασήμι και στεατίτη. Βρέθηκε φορεμένο στο αριστερό χέρι του Νεφερκαουέτ.Δακτυλίδι με σκαραβαιοειδή σφραγιδόλιθο, κατασκευασμένο από χρυσό, ασήμι και στεατίτη. Βρέθηκε φορεμένο στο αριστερό χέρι του Νεφερκαουέτ.